ডেনিস বেগবি
ডেনিস ওয়ারবার্টন বেগবি (ইংরেজি: Denis Begbie; জন্ম: ১২ ডিসেম্বর, ১৯১৪ - মৃত্যু: ১০ মার্চ, ২০০৯) ট্রান্সভালের মিডলবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫০ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক, লেগ ব্রেক ও গুগলি বোলিংয়ে পারদর্শী ছিলেন ডেনিস বেগবি।